
REPUBLIKA HRVATSKA

PRIMORSKO-GORANSKA ŽUPANIJA

           GRAD CRIKVENICA

GRADONAČELNICA
KLASA: 400-02/24-01/6
URBROJ:2170-5-05/01-25-
Crikvenica, 14. studenog 2025.
GRADSKO VIJEĆE GRADA CRIKVENICE
PREDMET: 
II. izmjena i dopuna Odluke o izvršavanju proračuna Grada Crikvenice za 2025.

Nacrt prijedloga

I. Pravna osnova


Pravni temelj za donošenje Odluke izmjenama i dopunama Odluke o izvršavanju proračuna Grada Crikvenice za 2025. (u daljnjem tekstu: Prijedlog odluke) sadržan je u članku 18. i članku 120. Zakona o proračunu (NN 144/21) koji propisuju da predstavničko tijelo uz proračun jedinica lokalne i područne (regionalne) samouprave donosi odluku o izvršavanju proračuna te da se uređuju se prihodi i primici te rashodi i izdaci proračuna i njihovo ostvarivanje odnosno izvršavanje, opseg zaduživanja i jamstava jedinice lokalne i područne (regionalne) samouprave, upravljanje financijskom i nefinancijskom imovinom, prava i obveze korisnika proračunskih sredstava, pojedine ovlasti načelnika, gradonačelnika, župana u izvršavanju proračuna za pojedinu proračunsku godinu, kazne za neispunjavanje obveza te druga pitanja u izvršavanju proračuna. U članku 120. ZOP-a navodi se da se Jedinica lokalne i područne (regionalne) samouprave može se dugoročno zaduživati za investiciju koja se financira iz njezina proračuna.

Nadalje, Pravilnik o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave ( NN 67/2022) članak 5. stavak 2. podstavak 4. propisuje da se uz zahtjev za dugoročno zaduživanje općina, grad ili županija podnosi  i odluka o izvršavanju proračuna jedinice lokalne i područne (regionalne) samouprave za proračunsku godinu u kojoj je utvrđen iznos novoga dugoročnog zaduženja u tijeku proračunske godine te očekivani iznos ukupnoga duga na kraju proračunske godine.
Nadalje, temelj za donošenje Prijedloga odluke je i članak 34. Statuta Grada Crikvenice („Službene novine Grada Crikvenice” broj 103/21.) kojim je propisano da Gradsko vijeće donosi odluke i druge opće akte kojima uređuju pitanja iz samoupravnog djelokruga.

II. Obrazloženje
Predmet  II. izmjene i dopune Odluke o izvršavanju proračuna, a sukladno navedenim pravnim osnovama je: 

Izmjena planiranog dugoročnog kreditnog zaduženja u 2025.

U Odluci o I. izmjenama i dopunama Odluke o izvršavanju proračuna za 2025. koja je donesena na 37. sjednici održanoj 14. travnja 2025.  godine u članku 39. stavku 1. te Odluke navodi se da se Grad Crikvenica planira dugoročno zadužiti u proračunu Grada Crikvenice za 2025. do ukupnog iznosa glavnice od 3.650.000,00 eura za Kapitalni projekt K420764 KAPITALNO ULAGANJE U TRŽNICU U CRIKVENICI.

Kredit HBOR-a u iznosu od 3.650.000,00 EUR nije realiziran, te se sredstva nisu povukla u 2025. godini. U pripremnoj fazi provedene su aktivnosti vezane uz izradu projektne dokumentacije i ishođenje potrebnih dozvola, no projekt Tržnice nije mogao biti pokrenut u planiranoj godini.
Sukladno tome, rashodi planirani za ovaj projekt nisu ostvareni. Projekt kapitalnog ulaganja u tržnicu u Crikvenici ostaje u planu budućih ulaganja, uz mogućnost revidiranja izvora financiranja i dinamike realizacije u sljedećem razdoblju.
III. Sredstava potrebna za provedbu akta

Za provođenje ove Odluke sredstva su osigurana u Proračunu Grada Crikvenice za 2025. godinu.
Odluka se upućuje Gradskom vijeću Grada Crikvenice na razmatranje i donošenje.
 Gradonačelnica








Ivona Matošić Gašparović
.

U privitku:

- Nacrt prijedloga Odluke
NACRT PRIJEDLOGA 

Na temelju članka 18. Zakona o proračunu (»Narodne novine« broj 144/21.) članka 34. Statuta Grada Crikvenice („Službene novine Grada Crikvenice broj 103/21.)  Gradsko vijeće Grada Crikvenice, na sjednici  održanoj ______ 2025.  godine  donosi

O D L U K U o II. izmjenama i dopunama Odluke
o izvršavanju proračuna Grada Crikvenice za 2025.
Članak 1.

Članak 39. mijenja se i glasi: 

„ U 2025. godini ne planira se novo dugoročno kreditno zaduženje. 

Očekivani iznos ukupnog duga po preuzetim dugoročnim kreditnim zaduženjima na kraju proračunske godine, odnosno na dan 31.12.2025. godine,  iznosi 4.273.235,19 EUR od toga dug po postojećem kreditu kod Zagrebačke banke d.d iz 2011. godine 97.674,08 EUR , po kreditu kod Erste&Steiermarkische bank d.d.  iz 2017. godine  461.875,39 EUR,  po kreditu kod Erste&Steiermarkische bank d.d.  iz 2020. godine 2.540.646,35, po kreditu kod HBOR-a  iz 2020. godine 138.718,11 EUR, te po kreditu za zaduženje kod HBOR-a  1.034.321,26 EUR.

Tekuće otplate glavnice kreditnog zaduženja Grada iskazane su u Računu financiranja Proračuna za 2025. godinu u iznosu glavnice od  1.052.600 EUR, te pripadajuće kamate u iznosu od 125.900 EUR, iskazane u razdjelu - 002 Upravni odjel za financije, turizam i gospodarstvo  Program Otplata kredita, Aktivnost  T220302, Aktivnost  T220305,  Aktivnost T220309, Aktivnost T220310 i Aktivnost T220311.“

Članak 3.


Ova Odluka objavit će se u "Službenim novinama Grada Crikvenice“ i stupa na snagu osam dana nakon dana objave u “Službenim novinama Grada Crikvenice“.

